SAWAD ออกหุ้นกู้ 2 ชุด วงเงิน 3 พันลบ. ขายสถาบัน-รายใหญ่ พร้อมโชว์เรทติ้ง “BBB+”
SAWAD ออกหุ้นกู้ 2 ชุด วงเงิน 3 พันลบ. ขายสถาบัน-รายใหญ่ 24 , 27-28 ม.ค.63 นำเงินชำระคืนหุ้นกู้ครบกำหนดไถ่ถอน-เงินทุนขยายกิจการ พร้อมโชว์เรทติ้ง "BBB+"
SAWAD ออกหุ้นกู้ 2 ชุด วงเงิน 3 พันลบ. ขายสถาบัน-รายใหญ่ 24 , 27-28 ม.ค.63 นำเงินชำระคืนหุ้นกู้ครบกำหนดไถ่ถอน-เงินทุนขยายกิจการ พร้อมโชว์เรทติ้ง "BBB+"
14 ม.ค. 2563

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ระบุว่า บริษทัยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่ารวมไม่เกิน 3,000 ล้านบาท ประกอบด้วย ชุดที่ 1 เสนอขายไม่เกิน 1,500 ล้านบาท อายุ 2 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ 2.80% ต่อปี ชำระดอกเบี้ยทุกๆ 3 เดือน และชุดที่ 2 เสนอขายไม่เกิน 2,500 ล้านบาท อายุ 3 ปี ครบกำหนดไถ่ถอนปี พ.ศ.2566 อัตราดอกเบี้ยคงที่ 3.40% ต่อปี ชำระดอกเบี้ยทุกๆ 3 เดือน
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 24 , 27-28 ม.ค.63 มีผู้จัดการการจัดจำหน่ายหุ้นกู้ ได้แก่ ธนาคารกสิกรไทย ธนาคารซีไอเอ็มบี ไทย บล.ภัทร และ บล.เอเซีย พลัส
ทั้งนี้บริษัทมีวัตถุประสงค์จะนำเงินที่ได้รับจากการเสนอขายหุ้นกู้ในครั้งนี้ไปใช้เพื่อชำระคืนหุ้นกู้ของบริษัทที่จะครบกำหนดไถ่ถอนหุ้นกู้ในวันที่ 3 ก.พ.63 เป็นเงินจำนวน 1,166.1 ล้านบาท โดยส่วนที่เหลือจากการไถ่ถอนหุ้นกู้ดังกล่าวจะนำไปใช้ในการขยายกิจการและเป็นเงินทุนของบริษัท ภายใน 3 เดือนนับแต่วันออกหุ้นกู้
ขณะที่บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ “BBB+” แนวโน้มอันดับเครดิต “Stable” เมื่อวันที่ 28 มิ.ย.62